
ROMÂNIA

JUDEŢUL SUCEAVA

 MUNICIPIUL CÂMPULUNG MOLDOVENESC

Compartimentul juridic
                                                                                                  Nr. ____ din _______ 2026
RAPORT  DE  SPECIALITATE
la proiectul de hotărâre privind aprobarea Regulamentului de organizare și funcționare a Comisiei de Acord Unic a Municipiului Câmpulung Moldovenesc
    Compartimentul juridic primind spre analiză proiectul de hotărâre privind aprobarea Regulamentului de organizare și funcționare a Comisiei de Acord Unic a Municipiului Câmpulung Moldovenesc, menționează următoarele: 
Conform prevederilor art. 305 alin. (1) din Legea nr.169/2026 privind Codul amenajării teritoriului, urbanismului și construcțiilor, autoritățile administrației publice de la nivelul municipiilor au obligația organizării, în cadrul structurii de specialitate conduse de arhitectul-șef, a Comisiei de Acord Unic.

Potrivit art. 307 alin. (1) din același act normativ, organizarea și funcționarea Comisiei de Acord Unic, precum și cooperarea și colaborarea acesteia cu emitenții avizelor și acordurilor necesare emiterii autorizațiilor se stabilesc prin regulamente de organizare și funcționare aprobate de autoritățile administrației publice locale și pe bază de protocoale încheiate cu emitenții de avize și acorduri.


Totodată în procesul de elaborare a actelor normative autoritatea administraţiei publice are obligația de a asigura participarea cetăţenilor şi a asociaţiilor legal constituite la procesul de elaborare a actelor normative şi la procesul de luare a deciziilor, aplicand procedura prevăzută de art. 7 din Legea nr. 52/2003 privind transparența decizională în administrația publică, republicată, cu modificările și completările ulterioare.
De asemenea, în temeiul art. 129 alin.(1), alin. (2) lit. a) din Ordonanța de urgență a Guvernului nr. 57/2019 privind Codul administrativ, cu modificările și completările ulterioare, Consiliul local are iniţiativă şi hotărăşte, în condiţiile legii, în toate problemele de interes local, cu excepţia celor care sunt date prin lege în competenţa altor autorităţi ale administraţiei publice locale sau centrale și exercită atribuţii privind unitatea administrativ-teritorială, organizarea proprie, precum şi organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

Având în vedere cele menționate, Compartimentul juridic consideră legal prezentul proiect de hotărâre.

